Marius Meisfjord Jøsevold

Marius Meisfjord Jøsevold (født 1975) er en norsk lærer og lokalpolitiker (Ap). Han var leder av Nordland SV 2014–2019, og var fra 2015–2019 gruppeleder for SV i fylkestinget i Nordland. Fra 2025 er han politisk rådgiver for kommunalminister Bjørnar Skjæran (Ap). 

Jøsevold er opprinnelig fra Bardal i Leirfjord på Helgeland men har siden 1990-tallet vært hjemmehørende i Nesna. Han er sønn av tidligere rektor ved Høgskolen i Nesna (HiNe) Arna Meisfjord og journalist og forfatter Martin Jøsevold. Begge foreldrene har vært aktive i lokalpolitikken for Rød Valgallianse og Rødt. Han er utdannet kulturarbeider og lærer fra Høgskolen i Telemark og HiNe. Jøsevold har arbeidet som lærer på Ingøya og Austbø og har også arbeidet ved HiNe og vært leder for Nesna kommunes norskopplæring. Han var i 2008 redaktør for forskningsrapporten «Om styrking av samisk språk og identitet med vekt på Helgeland og Västerbotten».

Siden 2007 har Jøsevold vært medlem av Nesna kommunestyre og siden 2011 fylkestinget i Nordland. Han var gruppeleder for SV i fylkestinget i et år fra februar 2012, og igjen fra 2015.gruppeledere  nfk.no Fra 2010 til 2011 var han politisk rådgiver for SV på Stortinget. Han har også i flere år hatt tillitsverv i lokallag, fylkesstyret og landsstyret til SV, og har vært nestleder i Nordland SV siden februar 2012. I 2014 ble han valgt til leder. Han var fjerde vararepresentant til stortinget i 2009–2013.

Jøsevold var førstekandidat for Sosialistisk Venstreparti i Nordland ved Stortingsvalget 2013. Jøsevold lå lenge an til å komme inn på Stortinget, men mistet med knapp margin sistemandatet til Arbeiderpartiets Kjell-Idar Juvik.

miniatyr|venstre|Meisfjord Jøsevold sammen med Audun Lysbakken i Vestvågøy i Lofoten februar 2013 
Jøsevold  beskrev i et portrettintervju i Rana Blad i juli 2013 oljefritt Lofoten, Vesterålen og Senja som «den viktigste kampsaken for en generasjon.

Sammen med SVs andre førstekandidater i Nord-Norge, Torgeir Knag Fylkesnes fra Troms og Kirsti Bergstø fra Finnmark, har Marius Meisfjord Jøsevold lansert bevegelsen «Ja til Nord-Norge», hvor hovedpoenget er en storsatsing på regionen gjennom utvikling og å utnytte ressurser lokalt. Sammen med Audun Lysbakken presenterte Jøsevold, Fylkesnes og Bergstø i juni 2013 en syvpunktsplan for framtidens Nord-Norge som de kalte en «kontrakt med Nord-Norge».

 Referanser 
Publikasjoner av Jøsevold, Marius Meisfjord  i Bibsys

 Eksterne lenker 


  Ja til Nord-norge offisiell side
  Nei til Røkke, ja til Nord-norge Intervju med Jøsevold i Vesteraalens Avis 20. juni 2013

Kategori:Lokalpolitikere i Nesna
Kategori:SV-politikere i Nordland
Kategori:Personer fra Nesna kommune